[{"text_idx": "#000000", "text": "Plazandreak txapelketako ligaxkaren bigarren itzulia hasi da"}, {"text_idx": "#000001", "text": "Lehen itzuliko bi talderik indartsuenek eman zioten hasiera Plazandreak saioaren bigarren itzuliari Zornotzan, Mikel Inuntziaga (4) eta Reyes Azkoitiaren (3) taldeek alegia, hau da, lehenengoan punturik gehien batu zituztenek."}, {"text_idx": "#000002", "text": "Txapelketari ere bi talde hauek eman zioten hasiera eta orduko hartan Mikel Inuntziagaren taldea irten zen garaile, buruz buruko bi partidetan Arrizabalaga eta Etxegaraik lortutako garaipenei esker. Reyes Azkoitiaren taldeak, bere aldetik, binakakoan lortu zuen puntua, Larrarte-Capellani esker."}, {"text_idx": "#000003", "text": "Oraingoan, berriro ere indartuta irten da Mikel Inuntziagaren taldea, lehen itzuliaren hasieran bezala, buruz buruko partidei esker bi puntu batu zituztelarik Inuntziagaren neskek Reyes Azkoitiaren taldearen aurka eta sei punturekin, sailkapeneko lehen postuan sendotu dira, asteleheneko euren aurkariek baino bi puntu gehiago batuta."}, {"text_idx": "#000004", "text": "Indartsu ekin zioten bi taldeek jardunaldiari, Miren Larrarte eta Olatz Arrizabalaga aukeratu zituzten euren entrenatzaileek lehen kaiolako honetarako eta bi pilotariek partida handia eskaini zuten, oso borrokatua eta ondo jokatua. Azkenerako, gernikarra nagusitu zen 9-12 eta buruz buru partidarik galdu gabe jarraitzen du bi urtetan."}, {"text_idx": "#000006", "text": "Hirugarren partidan Mirian Arraiza eta Madalen Etxegarai aritu ziren elkarren aurka eta on\u0303atiar gaztea nagusitasunez gailendu zen, 6-12ko emaitzarekin, jardunaldiko garaipena Mikel Inuntziagaren taldeari emanaz."}, {"text_idx": "#000013", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]